เรื่องร้องเรียน: เพื่อนบ้านซึ่งอยู่ติดกับกำแพงหลังบ้านในซอยเฉลิมพระเกียรติ ร.9 48 ชื่อ บริษัท เวิร์ค ออยล์ เอ็นจิเนียริ่ง จำกัด ส่งเสียงดังสร้างความรำคาญมากในขณะที่ทำงาน โดยเป็นเสียงการทำงานเหล็กซึ่งแสบแก้วหูมาก ก่อให้เกิดความรำคาญในการอยู่อาศัยเป็นอย่างมาก และในหลายๆครั้ง มีการทำงานต่อเนื่องตั้งแต่เช้าถึงเวลาประมาณ 3 ทุ่ม รวมถึงมีการทำงานทุกวันเสาร์ด้วย ส่งผลกระทบต่อการอาศัยอยู่ในบ้านเป็นอย่างมาก รบกวนตรวจสอบ และแก้ไขปัญหาโดยเร็วครับ
การดำเนินการของเจ้าหน้าที่: สำนักงานเขตประเวศโดยฝ่ายสิ่งแวดล้อมฯ ได้ตรวจสอบสถานที่ถูกร้องเรียนและได้แนะนำให้ปรับปรุงแก้ไขมิให้เสียงดังรบกวนผู้อยู่อาศัยบริเวณใกล้เคียงแล้ว
ความเห็นของผู้แจ้ง: ขอบคุณที่ช่วยดำเนินการในเรื่องดังกล่าวครับ แต่ในความเป็นจริงแล้ว ปัญหาดังกล่าวก็ยังคงอยู่ ผู้ก่อปัญหาก็ทำแค่แก้ผ้าเอาหน้ารอดไปเรื่อยๆครับ ในเมื่อหน่วยงานราชการแก้ไขปัญหาได้เพียงแค่นี้ ผมก็หมดปัญญาที่จะต่อสู้ครับ ทำใจยอมรับปัญหาต่อไปครับ
พื้นที่: แขวงดอกไม้ เขตประเวศ กรุงเทพมหานคร